Source: http://studentladrept.blogspot.com/2011/11/
Timestamp: 2018-02-23 10:49:26+00:00
Document Index: 4033771

Matched Legal Cases: ['articolul 249', 'articolul 28', 'articolul 267', 'articolul 234', 'articolul 28', 'articolul 34', 'articolul 30']

Student la Drept: noiembrie 2011
Răspuns : Acţiunea civilă reprezintă ansamblul mijloacelor procesuale prin care poate fi solicitat şi asigurat concursul unui organ jurisdicţional în vederea recunoaşterii sau realizării unui drept ori interes, fie prin afirmarea dreptului subiectiv preexistent sau constituirea unei situaţii juridice noi, fie prin plata unei despăgubiri sau şi prin plata unei
Răspuns: Acţiunile reale sunt cele prin care se tinde la valorificarea unui drept real asupra unui bun, putând fi mobiliare sau imobiliare, după cum dreptul real are ca
obiect un bun mobil sau imobil.
a) hotărârea judecătorească pronunţată în posesoriu nu are autoritate de lucru judecat într-o acţiune petitorie ulterioară (diferă cauza);
b) hotărârea judecătorească pronunţată în petitoriu are autoritate de lucru judecat într-o acţiune posesorie ulterioară (prin proprietate se apără implicit şi posesia);
c) hotărârea judecătorească pronunţată în posesoriu are autoritate de lucru judecat faţă de o acţiune posesorie ulterioară dacă starea de fapt şi caracterele posesiei nu s-au schimbat în raport cu cele existente la momentul judecării primei acţiuni.
Publicat de Radu Iliescu la 19:45 0 comentarii
a) aceste legi sunt, în principiu, de aplicare imediată, producându-şi efectele asupra proceselor în curs şi guvernând toate actele şi formalităţile procedurale ce trebuiesc îndeplinite din momentul intrării în vigoare a legii noi ;
a) faza judecăţii, declanşată prin introducerea cererii de chemare în judecată şi finalizată prin pronunţarea unei hotărâri irevocabile;
b) nimeni nu este mai presus de lege;
c) justiţia se realizează de către instanţele judecătoreşti prevăzute de lege;
d) instanţele militare funcţionează numai în condiţiile legii;
e) competenţa instanţelor judecătoreşti este stabilită prin lege;
f) alcătuirea instanţei şi compunerea completului de judecată trebuiesc făcute cu respectarea riguroasă a legii;
g) procedura de judecată este stabilită prin lege;
h) împotriva hotărârilor judecătoreşti pot fi exercitate căile de atac prevăzute de lege;
i) executarea silită se realizează în condiţiile legii.
a) judecătorii au îndatorirea de a stărui, prin toate mijloacele legale, pentru a preveni orice greşeală privind aflarea adevărului în cauză, pe baza stabilirii faptelor şi prin aplicarea corectă a legii, în scopul pronunţării unei hotărâri legale şi temeinice; ei vor putea ordona administrarea probelor pe care le consideră necesare chiar dacă părţile se împotrivesc;
a) sunt expresii ale democratismului şi transparenţei justiţiei;
a) administrarea dovezilor prin comisie rogatorie (art. 169 alin. (4) C.pr.civ.);
Publicat de Radu Iliescu la 10:57 0 comentarii
Publicat de Radu Iliescu la 03:22 0 comentarii
01. În cadrul dreptului european, sintagmele “dispoziţii legale care au efect direct” şi “dispoziţii legale direct aplicabile” sunt sau nu echivalente ?
Răspuns: Da, între cele două sintagme există o relaţie de sinonimie. Curtea de Justiţie formulat principul „efectului direct” în cauza van Gend en Loos vs. Administraţia fiscală olandeză, afirmând că dispoziţiile Tratatului Comunităţii Europene erau invocabile de către particulari în faţa instanţelor naţionale. Concomitent, articolul 249 din Tratatul Comunităţii Europene recunoaşte efectul direct în cazul regulamentul comunitar, care este "direct aplicabil în oricare stat membru”.
02. Care este principala caracteristică a taxelor cu efect echivalent taxelor vamale?
Răspuns: Taxele fiscale care au efect echivalent taxelor vamale sunt instituite privitor la mărfurile importante, în absenţa existenţei unor bunuri indigene similare ori comparabile, pentru a procura venituri autorităţilor publice.
03. Care sunt caracteristicile taxelor interne?
Răspuns: Potrivit art. 110 din TFUE (ex-art. 90 din Tratatul CE), nici un stat membru nu aplicǎ, direct sau indirect, produselor altor state membre impozite interne de orice natură mai mari decât cele care se aplică, direct ori indirect, produselor naţionale similare.
De asemenea, nici un stat membru nu aplicǎ produselor altor state membre impozite interne de natură să protejeze indirect alte sectoare de producţie.
04. Semnificaţia jurisprudenţei Dassonville
Răspuns: Procurorul Regelui vs. Benoît şi Gustave Dassonville a fost o speţă la Curtea de Justiţie în care s-a susţinut existenţa unei "măsuri distincte cu efect echivalent" împotriva unui import de whisky din Franţa.
În Belgia exista o lege care împiedica vânzarea unor produse precum whishy-ul scoţian în absenţa unui certificat de autenticitate. Comerciantul cumpărase marfa din Franţa, unde o asemenea măsură legislativă nu exista, obţinând ulterior propriul său certificat de autenticitate. Comerciantul a fost acuzat că a falsificat certificatul, fiind reţinut de curtea belgiană pentru încălcarea legii. Comerciantul a susţinut că aceasta reprezintă o restricţie comercială cantitativă, încălcându-se articolul 28 al Tratatului de la Roma. Curtea belgiană a înaintat cazul la Curtea Europeană de Justiţie, în temeiul articolul 267 al TFUE (la momentul acela articolul 234).
Curtea a statuat că legislaţia belgiană care solicită un certificat de autenticitate reprezintă o măsură cu efect echivalent al restricţionării comerţului, încălcând articolul 28 al Tratatului. Semnificaţia restricţionării era aceea că este perfect posibil pentru un comerciant francez de whisky să-şi vândă marfa, în vreme ce la mică distanţă în Belgia, un comerciant vânzând acelaşi whisky este supus restricţiilor care creează o limitare a abilităţii lor de a concura cu colegul francez.
Curtea s-a pronunţat: “Orice normă legislativă instituită de statele membre, de natură să stânjenească, în mod direct sau indirect, în fapt sau potenţial, comerţul intra-comunitar, trebuie să fie considerată ca o măsură având un efect echivalent unei restricţii cantitative."
05. Semnificaţia jurisprudenţei Cassis de Dijon
Răspuns: Pricipiul “Cassis de Dijon” este numele dat principiului recunoaşterii mutuale de către statele membre ale UE, a reglementărilor lor respective, în absenţa armonizării comunitare. Acest principiu decurge din fostul articol 28 al Tratatului Comunităţii Europene (astăzi articolul 34 al TFUE), care interzice măsuri protecţioniste tehnice, şi este numit astfel după cauza Cassis de Dijon (cauza 120/78 din 20 februarie 1979 a Curţii de Justiţie).
Germania interzisese unui exportator francez importul lichiorului de coacăze negre, pe motiv că nivelul său de alcool era inferior nivelului minim prescris de dreptul german. Curtea a susţinut că, întrucât acest lichior era produs şi vândut în mod legal în Franţa, legislaţia germană aducea o restricţie liberei circulaţii a mărfurilor, restricţie care nu era în cazul acesta justificată de interesul general. Într-adevăr, conţinutul de alcool inferior celui prevăzut prin legislaţia naţională nu poate dăuna interesului general.
06. Semnificaţia jurisprudenţei Keck şi Mithouard
Răspuns: Cauzele Keck şi Mithouard fac referire la doi cetăţeni, manageri de supermarketuri în Mundolsheim şi Geispolsheim, care au fost învinuiţi în Franţa pentru că au vând mărfuri sub preţul cu care le cumpăraseră. Vânzarea în pierdere era interzisă de legea franceză, dar pe de altă parte legea cu pricina nu interzicea vânzarea cu pierdere de către fabricanţi. Keck şi Mithouard au susţinut că legea franceză era contrară legii europene privitoare la mişcarea liberă a bunurilor, persoanelor, serviciilor şi capitalului, precum şi principiilor competiţiei libere în cadrul Comunităţii.
Cauza a fost înaintată Curţii de Justiţie în iunie 1991 de către Tribunalul din Strasbourg, în vederea verificării nivelului de compatibilitate dintre prevederea legislativă franceză şi dreptul comunitar. S-au formulat dubii în privinţa dezavantajării întreprinderilor supuse legii franceze în raport cu concurenţii operând în statele membre în care revânzarea în pierdere este tolerată.
Curtea a considerat că :
a) dispoziţiile tratatului legate de libera circulaţie a persoanelor, a serviciilor şi a capitalurilor în Comunitate nu au pertinenţă în legătură cu o interdicţie a revânzării în pagubă, care are incidenţă asupra comercializării mărfurilor;
b) din moment ce legislaţia naţională în cauză se aplică oricărei activităţi comerciale de pe teritoriul naţional, oricare ar fi naţionalitatea persoanelor care o exercită, nu este vorba despre o discriminare în sensul articolului 7 din tratat;
c) o prevedere a legislaţiei naţionale care interzice la modul general vânzarea în pierdere nu are ca obiect restricţionarea schimburilor de mărfuri între statele membre.
În cele din urmă, Curtea a decis că articolul 30 al tratatului CEE trebuie interpretat în sensul că nu se aplică legislaţiei unui stat membru care interzice la modul general revânzarea în pagubă.
07. Paralelă între excepţiile legale şi excepţiile jurisprudenţiale de la principiul liberei circulaţii a mărfurilor
Răspuns: Excepţiile de la principiul liberei circulaţii a mărfurilor sunt cele arătate la art. 36 din TFUE. Pe lângă acestea, Curtea de Justiţie a reţinut o serie de exigenţe imperative de interes general, care pot explica adoptarea unor restricţii cantitative ori măsuri cu efect echivalent (excepţii jurisdicţionale).
Potrivit art. 36 din TFUE, se pot constitui restricţii excepţionale pornind de la motive de:
a) morală publice ;
b) ordine publică ;
c) siguranţă publică ;
d) protecţie a sănătăţii şi vieţii persoanelor sau a animalelor ;
f) protejare a unor bunuri de patrimoniu naţional cu valoare artistică,
Potrivit jurisprudenţei, obstacolele la libera circulaţie intracomunitară, care rezultă din deosebirile existente între legislaţiile naţionale privind comercializarea produselor luate în considerare, trebuiau să fie acceptate, în măsura în care ele puteau fi apreciate ca fiind necesare, în scopul satisfacerii exigenţelor imperative care ţin în special de
a) eficacitatea controalelor fiscale;
c) corectitudinea tranzacţiilor comerciale;
d) protecţia consumatorilor.
08. Un lucrător salariat sau independent poate invoca reglementările legale europene consacrate liberei circulaţii a persoanelor în propria ţară?
Răspuns: În cazul în care persoana în cauză s-a prevalat anterior de reglementările legale comunitare ea va putea apoi să le invoce în propria ţară (ex: o persoană care a desfăşurat un timp o activitate profesională (salarizată sau independentă) în alt stat membru, revenind apoi în propria ţară va putea invoca dispoziţiile legale comunitare prin care se
solicită recunoaşterea experienţei profesionale dobândită în starăinătate). Această soluţie se justifică prin ideea de a nu-i defavoriza pe naţionali în raport cu cetăţenii altor state membre în propria ţară. Rezultă că în cazul în care o persoană salariată nu a părăsit niciodată propria ţară, acea persoană nu va putea invoca pentru întâia oară în statul căruia îi aparţine reglementările legale comunitare consacrate liberei circulaţii a lucrătorilor salariaţi pentru că este vorba de o siuaţie juridică internă iar reglementările legale comunitare nu vizează astfel de situaţii.
09. Este obligatoriu ca lucrătorul salariat care beneficiază de prevederile TFUE să îşi desfăşoare activitatea pe teritoriul Uniunii Europene?
Răspuns: Aplicarea dispoziţiilor cuprinse în Regulamentul 1612/68 este condiţionată de desfăşurarea efectivă a unei activităţi salariate. Prin urmare, nu este suficient ca o persoană să se afle în căutarea unui loc de muncă pe teritoriul ţării de primire.
10. Libera prestare a serviciilor exclude, în toate situaţiile, organizarea unei infrastructuri în ţara de primire?
Răspuns: Libera prestare a serviciilor nu presupune, în mod necesar, constituirea unei structuri permanente în ţara de primire, deoarece o astfel de exigenţă ar echivala cu negarea libertăţii fundamentale consacrată la art. 56 din TFUE. De aceea, în ipoteza arătată, prevederile legale din statul unde este prestat un anumit serviciu se articulează cu dispoziţiile legale din ţara de origine a prestatorului.
11. Discriminările întemeiate pe criteriul reşedinţei, nu al cetăţeniei, sunt compatibile cu reglementările legale europene consacrate dreptului de stabilire şi liberei prestări a serviciilor?
12. Invocarea dreptului de stabilire cu titlu secundar sau invocarea dispoziţiilor referitoare la libera prestare a serviciilor presupune, în cazul persoanelor juridice, ca activitatea acestora să aibă o legătură efectivă şi continuă cu economia unui stat membru?
Răspuns: Da. În ipoteza exercitării dreptului de stabilire cu titlu secundar în alt stat membru sau dacă sunt invocate dispoziţiile privitoare la libera prestare a serviciilor este necesar, totodată, ca persoana în cauză să fie deja stabilită în altă ţară din Uniune.
13. Persoanele juridice se pot stabili în alt stat membru cu titlu principal?
Răspuns : Persoanele juridice cărora li se aplică prevederile legale referitoare la dreptul de stabilire şi la libera prestare a serviciilor trebuie să aibă sediul social, administraţia centrală sau locul principal de desfăşurare a activităţii în cadrul Uniunii.
Sediul social este sediul menţionat în actul constitutiv. Referirea la administraţia centrală aduce în atenţie criteriul sediului social real, adică locul unde se află organele de conducere ale societăţii. De regulă, sediul real coincide cu sediul social. Locul principal de desfăşurare a activităţii este locul unde se găseşte centrul activităţii industriale sau comerciale a societăţii.
Libertatea de stabilire şi libera prestare a serviciilor fiind recunoscută şi persoanelor juridice, potrivit dispoziţiilor art. 49, 54 şi 62 din TFUE, rezultă că o persoană juridică se poate stabili în orice alt stat al Uniunii cu titlu principal.
14. Art. 45 alin. 4 din TFUE justifică aplicarea unui regim juridic distinct pentru funcţionari în general?
Răspuns: Nu. Dispoziţiile privind libera circulaţie a lucrătorilor salariaţi nu se aplică încadrării în administraţia publică.
15. Noţiunile de ordine publică şi de siguranţă publică la care se referă TFUE în contextul reglementării liberei circulaţii a persoanelor, precum şi Directiva nr. 2004/38, sunt sau nu echivalente?
Răspuns: S-ar putea afirma că ordinea publică priveşte fundamentele societăţii, libertatea şi securitatea persoanelor, iar siguranţa publică se referă la fundamentele statului şi la
securitatea acestuia. Totuşi, trasarea unei linii de demarcaţie între cele două concepte este dificilă întrucât în numeroase situaţii dacă se aduce atingere ordinii publice se va aduce atingere implicit şi siguranţei publice, şi invers.
16. Care sunt clauzele de salvgardare care pot să fie invocate în domeniul liberei circulaţii a persoanelor, potrivit Anexei VII din cadrul Tratatului de aderare a Bulgariei şi României la Uniunea Europeană?
a) La sfârşitul perioadei de cinci ani menţionată la alineatul (2) din Anexa VII, un stat membru care menţine măsuri de drept intern sau măsuri care rezultă din acorduri bilaterale poate continua, în cazul în care pe piaţa forţei de muncă din respectivul stat membru se produc sau există riscul să se producă perturbări grave, precum şi după ce notifică Comisia, să aplice aceste măsuri până la sfârşitul unei perioade de şapte ani de la data aderării. În lipsa unei astfel de notificări, se aplică articolele 1 - 6 din Regulamentul (CEE) nr. 1612/68.
b) În cazul în care într-un stat membru menţionat la primul paragraf se produc sau se prevede producerea unor perturbări pe piaţa forţei de muncă care ar putea ameninţa grav nivelul de trai sau nivelul de ocupare a forţei de muncă într-o anumită regiune sau în cadrul unei profesii, respectivul stat membru informează Comisia si celelalte state membre cu privire la aceasta şi furnizează acestora toate detaliile pertinente. Pe baza acestor informaţii, statul membru poate solicita Comisiei să declare suspendarea, totală sau parţială, a aplicării articolelor 1 - 6 din Regulamentul (CEE) nr. 1612/68, în vederea normalizării situaţiei în regiunea sau în cadrul profesiei respective. Comisia decide cu privire la domeniul de aplicare şi durata suspendării în termen de cel mult două săptămâni de la primirea acestei solicitări şi notifică decizia sa Consiliului. În termen de două săptămâni de la adoptarea deciziei Comisiei, orice stat membru poate solicita Consiliului anularea sau modificarea deciziei. În termen de două săptămâni, Consiliul hotărăşte cu majoritate calificată în privinţa acestei solicitări.
17. Care este distincţia între libera circulaţie a plăţilor şi libera circulaţie a capitalurilor? Aceasta prezintă importanţă în cadrul liberei circulaţii a capitalurilor şi a plăţilor între statele membre?
Răspuns: Circulaţia capitalurilor este constituită din operaţiuni financiare care vizează, în mod esenţial, investirea fondurilor, iar nu remunerarea unui serviciu. Prin aceasta, circulaţia capitalurilor se distinge de categoria plăţilor, care reprezintă contraprestaţii în cadrul unor tranzacţii principale.
Delimitarea plăţilor faţă de capitaluri este relevantă, deoarece în absenţa liberei circulaţii a plăţilor, dispoziţiile legale europene consacrate liberei circulaţii a mărfurilor, persoanelor şi serviciilor ar fi fost dificil de pus în practică.
18. Limitarea transferurilor de devize aferente serviciilor la un anumit cuantum de fiecare tranzacţie sau pe perioadă de timp este permisă între statele membre?
Răspuns: Nu. Orice restricţie asuupra plăţilor a fost prohibită încă de la sfârşitul perioadei de tranziţie (art. 106 din Tratatul C.E.E.).
Publicat de Radu Iliescu la 13:27 0 comentarii
01. Cum este tratată persoana care are cetăţenie U.E. şi are reşedinţa pe teritoriul altei ţări, în temeiul art. 24 din Directiva nr. 2004/38?
Răspuns: La modul general, în cuprinsul art. 24 din Directiva nr. 2004/38 se precizează că sub rezerva dispoziţiilor specifice prevăzute în cuprinsul tratatului şi în cadrul legislaţiei secundare, orice persoană care are cetăţenia U.E. şi are reşedinţa pe teritoriul ţării gazdǎ, în temeiul directivei arătate, beneficiază de tratament egal cu cel al resortisanţilor statului membru respectiv, în domeniul de aplicare al tratatului. Avantajele acestui drept se extind asupra membrilor familiei care nu au cetăţenia unui stat membru şi care au drept de şedere sau drept de şedere permanentă.
02. În ce constă derogarea de la tratamentul egal al rezidentului în raport cu resortisanţii statului membru?
Răspuns: Prin derogare de la cele arătate mai sus, ţara de primire nu este obligată să acorde dreptul la asistenţă socială în timpul primelor trei luni de şedere sau, după cum este cazul, în timpul perioadei mai lungi prevăzută în cadrul art. 14 par. 4 lit. b din
Directiva nr. 2004/38, şi nici nu este obligată ca, înainte de dobândirea dreptului de şedere permanentă, să acorde ajutoare pentru studii, inclusiv pentru formare profesională, constând în burse sau împrumuturi, unor persoane altele decât lucrătorii salariaţi, persoanele care exercită o activitate independentă, persoanele care îşi menţin acest statut şi membrii familiilor acestora.
03. Enumeraţi drepturile implicate de libera circulaţie a lucrătorilor
a) dreptul de a accepta ofertele reale de încadrare în muncă;
b) dreptul de a circula liber în acest scop pe teritoriul statelor membre;
c) dreptul de şedere într-un stat membru, în scopul desfăşurării unei activităţi salarizate, în conformitate cu actele cu putere de lege şi actele administrative care reglementează încadrarea în muncă a lucrătorilor statului respectiv;
d) dreptul de a rămâne pe teritoriul unui stat membru, după ce a fost încadrat în muncă, în condiţiile care vor face obiectul unor regulamente adoptate de Comisie.
04. Enumeraţi semnificaţiile şi implicaţiile principiului liberei circulaţii a lucrătorilor salariaţi?
a) Lucrătorii salariaţi au dreptul să ocupe un loc de muncă în condiţiile prevăzute pentru naţionalii ţării de primire. Statele membre nu sunt abilitate să stabilească, referitor la persoanele de cetăţenie străină, reguli aparte în ceea ce priveşte remuneraţiile, concedierea, reintegrarea profesională, durata contractului de muncă, criteriile de avansare, formalităţile necesare în scopul obţinerii unei locuinţe etc.
b) Lucrătorii salariaţi care au cetăţenia unui stat membru beneficiază în ţara gazdă de avantajele sociale şi fiscale de care se bucură naţionalii acesteia.
c) Lucrătorii salariaţi aparţinând statelor membre sunt admişi în şcolile profesionale şi în centrele de recalificare din ţara de primire, în condiţiile prevăzute pentru cetăţenii acesteia.
d) Lucrătorii salariaţi care au cetăţenia unui stat membru se pot înscrie în organizaţii sindicale, au drept de vot, pot să fie aleşi în organele de conducere potrivit criteriilor aplicate naţionalilor ţării de primire (art. 8 din Regulamentul nr. 1612/68).
e) Lucrătorii salariaţi beneficiază, în principiu, de securitatea socială acordată potrivit normelor sistemului de drept al ţării din Uniune unde lucrează (lex loci laboris), chiar dacă au reşedinţa în alt stat membru.
05. Ce sunt discriminările disimulate ?
Răspuns : Discriminările disimulate sau indirecte apar în cazul unor măsuri care se aplică, fără distincţie, cetăţenilor străini şi naţionalilor ţării de primire, dar care tind să-i afecteze mai ales pe cetăţenii străini.
06. Enumeraţi obstacolele la libera circulaţie a lucrătorilor independenţi
a) interdicţiile, pentru cetăţenii altor state membre, de a desfăşura anumite activităţi în ţara gazdă;
b) necesitatea obţinerii de către aceştia a unei autorizaţii specifice;
c) stabilirea unor condiţii mai dificile, în scopul eliberării unei autorizaţii, pentru resortisanţii străini decât cele aplicate propriilor naţionali;
d) exigenţa unei rezidenţe sau a unui stagiu prealabil;
e) sarcini fiscale specifice;
f) dispoziţiile sau practicile care limitează, stânjenesc ori fac mai oneroasă aprovizionarea sau desfacerea bunurilor ;
g) dispoziţiile sau practicile care prohibă sau stânjenesc accesul la o formaţie profesională ori la mijloacele securităţii sociale ;
h) dispoziţiile sau practicile care exclud, limitează sau subordonează unor cerinţe particulare posibilitatea cetăţenilor altor state din Uniune de a încheia contracte, de a
prezenta oferte pentru achiziţiile de bunuri de către stat şi de alte persoane juridice de drept public, de a dobândi, folosi şi înstrăina bunuri mobile şi imobile, de a deveni titulari ai unor drepturi de proprietate intelectuală, de a obţine împrumuturi, de a beneficia de
ajutoarele de stat, de a se înscrie în organizaţiile profesionale, de a sta în justiţie.
07. Care sunt semnificaţiile şi implicaţiile principiului liberei circulaţii a lucrătorilor independenţi?
a) interzicerea discriminărilor directe şi disimulate în ceea ce priveşte accesul la o profesie şi exercitarea acesteia;
b) luarea în considerare a aceloraşi avantaje sociale şi fiscale, indiferent dacă este vorba de un cetăţean străin sau de un naţional al ţării de primire;
c) egalitatea de tratament în domeniul formării profesionale;
d) prohibirea discriminărilor în cazul înscrierii într-o organizaţie profesională;
e) accesul egal la mijloacele securităţii sociale.
08. Enumeraţi hotărârile Curţii de Justiţie legate de drepturile cetăţenilor aparţinând altor state membre în ţara gazdă
Răspuns: Cetăţenii aparţinând altor state membre pot:
a) să organizeze în ţara gazdă şcoli profesionale şi să desfăşoare, la domiciliul persoanelor interesate, activităţi care sunt în legătură cu procesul de învăţământ;
b) să deschidă mai multe cabinete profesionale în cadrul Uniunii;
c) să închirieze imobile sau să le cumpere;
d) să beneficieze de avantajele fiscale acordate naţionalilor;
e) să se înscrie în organizaţiile profesionale;
f) să presteze servicii în ţara gazdă în condiţiile prevăzute pentru naţionalii acesteia, nefiind supuşi sarcinilor fiscale pe care le suportă deja în propriul stat, căci un asemenea regim juridic ar reduce avantajele pe care prestatorul le obţine pentru că este stabilit într-o ţară diferită de cea unde furnizează serviciile sale.
09. De câte feluri sunt excepţiile de la principiul liberei circulaţii a persoanelor şi de la principiul liberei circulaţii a serviciilor?
a) excepţiile prevăzute în TFUE şi în cadrul legislaţiei secundare;
b) motive imperative de interes general care pot să fie invocate cu privire la libera circulaţie a persoanelor şi cu privire la libera circulaţie a serviciilor (excepţii jurisprudenţiale).
10. Clasificaţi limitele aduse principiului liberei circulaţii a persoanelor şi principiului liberei circulaţii a serviciilor
a) măsuri care au fost stabilite în funcţie de natura sau caracteristicile unor activităţi profesionale;
b) măsuri care au fost instituite luându-se în considerare conduita resortisanţilor statelor membre.
11. Pentru ce motive poate fi expulzată persoana care are cetăţenia UE şi membrii familiei acesteia care au dobândit un drept de şedere permanentă?
Răspuns : Motive imperative de ordine publică sau de securitate naţională.
12. Care este sediul materiei liberei circulaţii a capitalurilor?
Răspuns: Principalele dispoziţii în materie sunt cuprinse în titlul IV a celei de a treia părţi din TFUE, în cadrul unui capitol aparte, intitulat „Capitalurile şi plăţile” (art. 63-66).
13. Ce este circulaţia capitalurilor?
Răspuns: Circulaţia capitalurilor este constituită din operaţiuni financiare care vizează, în mod esenţial, investirea fondurilor, iar nu remunerarea unui serviciu. Prin aceasta, circulaţia capitalurilor se distinge de categoria plăţilor, care reprezintă contraprestaţii în
cadrul unor tranzacţii principale.
Circulaţia capitalurilor include investiţiile realizate în scopul constituirii sau dezvoltării unei societăţi comerciale ori a unei sucursale, investiţiile imobiliare, operaţiunile cu privire la titlurile cotate şi necotate la bursă, împrumuturi pe termen mediu şi lung, emisiunea de acţiuni şi de obligaţiuni pe piaţa altor state membre, mişcările de capitaluri în interes personal (împrumuturi, donaţii, succesiuni, transferul economiilor dintr-un stat în altul), vărsăminte în conturi curente şi încheierea contractelor de depozit în străinătate, investiţii în bonurile de tezaur, importul sau exportul mijloacelor de plată, daune-interese, drepturi de autor etc.
14. Care dintre tratate a recunoscut liberei circulaţii a capitalurilor o importanţă egală cu cea atribuită celorlalte libertăţi fundamentale?
Răspuns: Tratatul de la Maastricht.
15. Distingeţi între capitaluri şi plăţi
Răspuns: În esenţă, circulaţia capitalurilor presupune un transfer de valori dintr-un stat membru în altul sau, în interiorul aceleiaşi ţări, către un nerezident, operaţiunea respectivă având caracter autonom.
În categoria „plăţilor” au fost incluse transferurile care reprezintă contraprestaţii în cadrul unor tranzacţii principale.
Publicat de Radu Iliescu la 01:43 0 comentarii
01. Enumeraţi libertăţile fundamentale definitorii în cadrul pieţei unice europene
a) libera circulaţie a mărfurilor;
b) libera circulaţie a persoanelor;
c) libera circulaţie a serviciilor;
d) libera circulaţie a capitalurilor.
02. Care este sediul materiei pentru libera circulaţie a mărfurilor?
Răspuns: În principiu, prevederile legale privitoare la libera circulaţie a mărfurilor sunt cuprinse în titlul I a celei de a treia părţi din Tratatul privind funcţionarea Uniunii Europene. Totuşi, unele dispoziţii care interesează această materie nu au fost incluse în
titlul menţionat. Bunăoară, reglementările legale referitoare la taxele interne sunt conţinute de art. 110 din titlul VII, partea a treia a TFUE.
03. Ce înseamnă libera circulaţie a mărfurilor?
Răspuns: Este un regim în cadrul căruia bunurile nu întâmpină, la frontiere, nici un obstacol stabilit de stat, indiferent dacă acestea sunt importate sau exportate.
04. În ce constă uniunea vamală dintre statele UE ?
Răspuns : Potrivit art. 28 alin. 1 din TFUE (ex-art. 23 alin.1 din Tratatul CE), Uniunea este alcǎtuită dintr-o uniune vamală care reglementeazǎ ansamblul schimburilor de mărfuri şi care implică interzicerea, între statele membre, a taxelor vamale la import şi la
export şi a oricăror taxe cu efect echivalent, precum şi adoptarea unui tarif vamal comun în relaţiile ţări terţe. Alături de suprimarea taxelor vamale şi a taxelor cu efect echivalent şi de instituire a tarifului vamal comun, realizarea pieţei unice a presupus însă şi interzicerea, între statele membre, a restricţiilor cantitative şi a măsurilor cu efect echivalent.
05. Care este domeniul de aplicare spaţial al uniunii vamale?
Răspuns: Libera circulaţie a mărfurilor se desfăşoară înlăuntrul limitelor geografice în care statele membre îşi exercită suveranitatea. Teritoriul vamal este definit la art. 3 din Codul vamal al UE, textul având caracter descriptiv.
06. Care este domeniul de aplicare material al uniunii vamale?
Răspuns: Libertatea schimburilor între statele membre priveşte toate sectoarele economiei, întrucât, potrivit art. 28 din TFUE, uniunea vamală cuprinde ansamblul
schimburilor de mărfuri. Prevederile art. 28 se aplică deopotrivă mărfurilor europene
şi celor care circulǎ liber în Uniune.
07. Ce sunt mărfurile originare din statele membre, conform art. 4 al Codului vamal al UE?
A. Mărfurile obţinute în întregime în cadrul teritoriului vamal al UE, fără să fie folosite mărfuri importate din ţări sau teritorii care nu sunt incluse în teritoriul vamal al Uniunii.
B. Mărfurile importate din ţări sau teritorii care nu fac parte din teritoriul vamal al Uniunii şi care circulǎ liber în cadrul acesteia. Conform art. 29 din TFUE (ex-art. 24 din Tratatul CE) se considerǎ cǎ se aflǎ în liberǎ circulaţie într-un stat membru, mărfurile care provin din ţări terţe, pentru care au fost îndeplinite formalităţile de import şi au fost percepute în statul membru respectiv taxele vamale şi taxele cu efect echivalent exigibile şi care nu au beneficiat de o restituire totală sau parţială a acestor taxe şi impuneri.
C. Mărfurile obţinute în cadrul teritoriului vamal al Uniunii prin prelucrarea unor bunuri care circulǎ liber sau din bunuri fabricate în întregime în Uniune şi din produse care circulă liber. După cum se poate observa, aceste mărfuri sunt obţinute pornindu-se de la bunurile din a doua categorie ori de la cele din prima şi a doua categorie.
08. Care este domeniul de aplicare temporal al uniunii vamale?
Răspuns: Realizarea uniunii vamale a fost încheiată la 1 iulie 1968, cu optsprezce luni înainte de termenul de 1 ianuarie 1970, stipulat în tratat.
09. Care taxe au efect echivalent taxelor vamale?
Răspuns : Taxele cu caracter fiscal. Spre deosebire de alte taxe vamale, cele cu caracter fiscal sunt instituite privitor la mărfurile importate, în absenţa existenţei unor bunuri indigene similare ori comparabile, pentru a procura venituri autorităţilor publice.
10. Ce înseamnă, potrivit Comisiei şi jurisprudenţei Curţii de justiţie, "taxă ce are efect echivalent"?
Răspuns: Taxele cu efect echivalent sunt orice taxe pecuniare, indiferent de mărimea, denumirea sau modul lor de aplicare, care sunt impuse unilateral asupra mărfurilor naţionale ori străine pentru că ele trec o frontieră şi care nu sunt taxe vamale în sens strict.
11. Ce tipuri de taxe nu sunt considerate taxe cu efect echivalent?
a) taxele interne ;
b) taxele încasate pentru servicii prestate agenţilor economici ;
c) taxele solicitate în temeiul unor prevederi legale comunitare.
12. Care sunt consecinţele perceperii de taxe vamale sau taxe cu efect echivalent prin încălcarea prevederilor legale europene ?
Răspuns : Consecinţele se produc atât pe plan normativ, cât şi fiscal. Pe plan normativ, statul va renunţa, în întregime sau parţial, la măsura instituită. Pe plan fiscal, statul trebuie să restituie sumele încasate.
13. În ce fel se restituie taxele vamale şi taxele cu efect echivalent ?
Răspuns : In integrum şi ab origine, adică în funcţie de momentul în care sunt ilicite, şi nu de la data la care caracterul ilicit al acestora a fost constatat de către Curtea de Justiţie.
14. Cui îi revine obligaţia de a dovedi că taxele percepute în mod ilegal au fost incluse de către agenţii economici în preţurile plătite de către cumpărători ?
Răspuns : Autorităţilor statelor membre.
Publicat de Radu Iliescu la 18:11 0 comentarii